Lógin sigur, at av hvørjari lønarflyting, sum er omanfyri 375 kr., skulu í minsta lagi 8% rindast í pensjón. Hetta prosenttalið hækkar 1% fyri hvørt ár, til vit náa 12% í 2026. Pensjónssamansparingin skal tryggja, at tú hevur nokk at liva fyri, tá ið tú gerst pensjónistur. Lógin sigur, at tú skalt seta pening til síðis, men spurningurin er, um tað skal vera á einari pensjónskonto í pensjónsfelagi, í banka ella uppaftur aðrastaðni? Hvussu við rentu og váða? Hjá Betri Pensjón fært tú marknaðarrentu. Tað verður gjørt við støði í miðalúrtøkuni av íløgunum, sum vit bólka í puljur. Vit fara altíð fram eftir stavnhaldinum: Rentuna eigur tú! Okkara íløguætlanir verða alsamt endurskoðaðar við burðardygd, minsta váða og mesta vinningi fyri eyga. Val #3 snýr seg um at fáa sum mest burturúr, so tú fært spart sum mest saman til pensjónina. Flestu okkara hava lívstryggingar og bráðsjúkutryggingar–tað veri seg ígjøgnum fakfelagið, arbeiðsgevaran ella privat. Tað er umráðandi, at tú javnan kannar, um hesar tryggingarnar samsvara við tørvin, soleiðis at tú ert væl tryggjað/ur, men at tú samstundis fært spart mest møguligt saman til pensjón. Tú velur saman við okkum, hvussu váðafús/ur tú vilt vera, og hvussu stórur partur av tínari pensjón skal vera í ávikavist partabrøv og lánsbrøv. Avkastið, sum parta- og lánsbrøvini geva, kann sveiggja frá mánað til mánað- og tað kann vera bæði vera positivt og negativt. Í longdini gevur tað tó avkast, hóast onkur mánaður kann vera lakur. Tey ganga frá lítlum váða til stóran váða–og tú kanst altíð broyta váðastøðið uttan kostnað. Í høvuðsheitum sveiggja partabrøvini mest í virði, men afturfyri geva tey vanliga hægri avkast yvir longri tíð. Lánsbrøvini geva vanliga ikki eins høgt avkast, men tryggja harafturímóti støðugleika. Hvørt váðin er stórur ella lítil, hongur saman við, um peningurin er settur í partabrøv ella lánsbrøv. Blandar tú bæði partabrøv og lánsbrøv, er tað býtið teirra millum, sum er avgerandi fyri váðan. Váðastøðini ganga frá A til F. Tað er skipað soleiðis, at A hevur lægsta váða, B næstlægsta váða o. s. fr. upp til F, sum hevur hægsta váða. Váðastøðini B, C, D og E eru øll sett saman av bæði láns- og partabrøvum, men við ymsum býti. Jú fleiri lánsbrøv, jú lægri er váðin, og jú fleiri partabrøv, jú hægri er váðin.